fi fi fi vo vo fi fi fi fi fi fi it nb fi en fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi en fi fi fi fi
Yksilöllistä tukea ja jatkuvuutta odotuksesta vauva-ajan yli Helsingissä ja etänä
Olen kätilö, terveydenhoitaja, yhteiskuntapolitiikan väitöstutkija ja kolmen lapsen äiti. Kouluttauduin nyt jo kouluikäisen keskimmäisen lapseni syntymän jälkeen sertifioiduksi synnytysdoulaksi, sillä halusin auttaa perheitä saamaan paremman synnytyskokemuksen. Kätilönä haluan kohdata jokaisen perheen yksilöllisesti. Olen tukena valmistautumisessa jokaisen perheen omannäköiseen synnytykseen ja vauva-aikaan.
Voit olla yhteydessä jo ennen raskautta tai raskausaikana, kun kaipaat tukea odotusajan kysymyksiin, aikaisempien kokemusten käsittelyyn tai synnytykseen valmistautumiseen. Kätilödoulan palveluihin kuuluu jatkuva tuki synnytyksen aikana. Synnytyksen jälkeen tarjoan imetysohjausta, synnytyskeskustelua synnytyskokemuksen purkamiseksi ja ohjaan post partum -ryhmiä. Lisäksi toimin kouluttajana ammattilaisille ja perheille suunnatuilla kursseilla.
Postpartumpiiri tiistaisin 13.9.-11.10.2022 klo 14-15.30 @ Museokatu 17, Helsinki
Postpartumpiiri on sinulle, joka olet synnyttänyt. Joka tapaamisessa joogaamme pienen hetken. Lisäksi keskustelemme ja työstämme luovin menetelmin synnytyksen jälkeiseen aikaan ja vauvan vanhemmuuteen liittyviä teemoja. Vauvat ovat luonnollisesti tervetulleita mukaan!
Hami Kuikka ohjaa joogan ja keskustelua vetää kätilö, th, vuorovaikutuskouluttaja Eeva Itkonen. Toivomme avointa keskustelua ja monipuolisia kysymyksiä!
Tapaamme 13.9.-11.10.2022 tiistaisin klo 14-15.30 Roots Helsingin salilla, Museokatu 17. Viisi tapaamista hintaan 144€ (sis. alv24%)
Tiedustelut ja ilmoittautumiset: meilitse hami at hamila piste fi.
Osallistumismaksun voi halutessaan maksaa kahdessa erässä. Vastaanotan myös Edenredin, Smartumin, Eazybreakin ja ePassin liikuntaetuja. Poissaoloja ei voi valitettavasti korvata, mutta kerro jos jo etukäteen tiedät olevasi poissa jonain tiettynä kertana.
Paikkoja on rajoitetusti joten varaa omasi pian! Haluamme luoda turvallisen tilan ja tavata yhteisten aiheiden äärellä.
Lämpimästi tervetuloa tapaamaan toisia vanhempia ja vauvoja, joogaamaan ja vaihtamaan kokemuksia!
Kiitos valmennuksesta. Minulla on oikeasti vain pelkkää hyvää sanottavaa siitä! Ohjaaja oli ammattimainen, asiallinen ja lempeä. Ote oli juuri sellainen, mitä tuleva vanhempi tarvitsee, sopivan armollinen ja asiallinen. Asiaa oli juuri sopivasti.
Itse synnytyksen aikana doula oli tärkeä henkinen ja fyysinen tuki. Omaan kykyyn synnyttäjänä oli helppoa luottaa, kun koko ajan oli rinnalla tuttu ja turvallinen ihminen, joka tarvittaessa yhtyi synnytyslauluun, piteli pystyssä supistusten riepotellessa ja antoi ruokaa ja juomaa niin, ettei fyysinen tai henkinen toimintakyky päässyt liikaa heikkenemään pitkän synnytyksen aikana. Epätoivon hetkinä doulan läsnäolo rauhoitti ja sai vakuuttuneeksi siitä, ettei synnytys ollut epäonnistunut, vaikka kaikki ei sujunutkaan suunnitelmien mukaan.
Toivottavasti moni moni muukin löytää ihanan, lempeän, rauhoittavan ja ammattitaitoisen valmennuksesi! Sinulla on taito valmentaa, esiintyä ja puhua! Kiitos Eeva aivan mielettömästi, kun näit vaivaa jokaiseen tapaamiseen ja ohjasit meidät rauhoittavalle matkalle kohti synnytystä! Tämä oli minulle henkilökohtaisesti pelastus, sillä ajatukseni synnytyksestä muuttui todella, todella paljon positiivisempaan suuntaan.
Kurssilainen (Mielenrauhaa synnytykseen ja vauva-aikaan)
Kurssi oli erittäin antoisa. Paljon tärkeää asiaa mahtui näinkin lyhyeen aikaan kun asia oli hyvin ja selkeästi tiivistetty ja esitetty. Pidin Eevan selkeästä, luonnollisesta ja rennosta tavasta esiintyä ja puhua. Tunnelma kurssilla oli mukavan leppoisa ja välitön.
Lämmin keskustelu lempeällä ohjauksella. Ihana rentoutus.
Asiakkainani on monenlaisia perheitä. Jokaisen on tärkeää tuntea olonsa turvalliseksi ja kohdatuksi omana itsenään. Sinä määrittelet itse, keitä perheeseesi kuuluu, miten haluat itseäsi kutsuttavan ja millaista tukea kaipaat.
Kätilö on raskauden, synnytyksen ja imetyksen asiantuntija.
Sinä olet oman kehosi ja elämäsi asiantuntija.
Kätilö- ja koulutuspalvelu Jaga
Iso Roobertinkatu 35-37 A, 2. krs. 00100 Helsinki.
Palvelualue: Kotikäynnit Helsinki, Espoo, Vantaa, Naistenklinikka, Espoon synnytyssairaala (Jorvi)
© Jaga tmi Eeva Itkonen 2014-2022 | Tietosuojaseloste
Ilmainen kätilön opas tukihenkilölle + synnytystoivelista!
Kirjoita allaolevaan kenttään sähköpostisi ja lähetän sinulle ilmaisen 11-sivuisen tukihenkilön oppaan synnytykseen sekä pohjan synnytystoivelistan kirjoittamiseen. Saat myös uutisia tulevista tapahtumista sähköpostiisi keskimäärin 1-2 kertaa kuussa.
Kiitos tilauksesta! Tarkista myös roskaposti- tai tarjouspostilaatikkosi, jos et näe viestiä inboxissasi. Jos viesti ei ole saapunut inboxiisi muutaman minuutin kuluessa, kokeile sähköpostisi hakutoimintoa hakusanalla jaga.fi.
Sähköpostiosoitettasi ei luovuteta kolmansille osapuolille. Voit milloin tahansa lakata vastaanottamasta uutisviestejä sähköpostiisi. Tietosuojaseloste